**:** EFN - EfCCNa - EuSEN Joint Statement on COVID-19 Preparedness and the Urgent Need to Protect Frontline Nurses - March 2020

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| EFN Header |
| **Evropska federacija združenj medicinskih sester****Evropska federacija združenj za oskrbo življenjsko ogroženih pacientov****Evropsko združenje medicinskih sester v urgenci***26. marec 2020***EFN - EfCCNa - EuSEN Skupna izjava o** **pripravljenosti na covid-19 in nujno potrebni zaščiti medicinskih sester v prvih vrstah** Pandemija covida-19 jemlje svoj davek pri prebivalcih in v zdravstvenem sistemu Evropske unije (EU). Predvsem pa zelo negativno učinkuje na medicinske sestre v prvih vrstah. Svoje delo opravljajo v slabših pogojih kot kdajkoli prej, nimajo dovolj in/ali ustrezne zaščitne opreme in se pogosto tudi same okužijo z virusom, v nekaterih primerih s smrtnim izidom. Zato EFN, EfCCNa in EuSEN pozivamo institucije EU, vse vlade držav članic EU, zdravstveno industrijo in druge deležnike v zdravstvu, da:1.       zmanjšajo postopke javnega naročanja na sam minimum in s tem zagotovijo, da bo prava oprema (npr. maske FFP2, mehanski respiratorji) dostopna medicinskim sestram v prvih vrstah. Ključno pri tem pa je, da razdeljevanje ostane pregledno in sorazmerno za vse države članice EU;2.       dodelijo potrebna sredstva za podporo medicinskim sestram v prvih vrstah. Institucije EU bi morale spremeniti že sprejete proračune, da bi zagotovile sredstva za zdravstveno nego v prvih vrstah;3.       delujejo prek sredstev javnega obveščanja in socialnih medijev proti stigmatizaciji medicinskih sester, ki skrbijo za bolnike s covidom-19;4.       začnejo spremljati, koliko medicinskih sester se okuži s koronavirusom na delovnem mestu in beležiti število tistih, ki zaradi okužbe umrejo; 5.       spodbujajo sodelovanje medicinskih sester iz prvih vrst, da soustvarjajo in sooblikujejo politične odločitve na področju nalezljivih boleznih s hudimi posledicami (IDHC), in sicer glede pripravljenosti, delovnih postopkov, usposabljanja in izbire ustreznega materiala;6.       tesno sodelujejo s stroko zdravstvene nege pri razvoju smernic za zaščito delavcev v zdravstveni negi, ki imajo po nepotrebnem težke in nevarne delovne pogoje, zlasti pri obravnavi bolnikov s covidom-19; 7.       se dosledno zavzemajo za preprečitev novih epidemij ob prihodnjih izbruhih, tako da vključijo medicinske sestre iz prvih vrst v oblikovanje smernic/postopkov in v usklajevanje. EU mora izboljšati svoje zmogljivosti, da bo preprečevala izredne dogodke v zvezi z zdravjem prebivalstva, prebivalstvo pred njimi varovala, jih odkrivala, o njih poročala in se nanje odzivala; 8.       zagotovijo ustrezne mehanizme za psihološko pomoč medicinskim sestram, ki doživljajo hudo tesnobo in stres med smo krizo in tudi po njej, da bi posttravmatske stresne motnje preprečili in zdravili.9.       omogočijo medicinskim sestram dodatna usposabljanja, da bi pacientom lahko pomagale prenašati izolacijo, prepoved obiskov svojcev in strah pred smrtjo. EFN, EfCCNa in EuSEN pozdravljamo in cenimo napore in sredstva, ki sta jih združili Evropska komisija in zdravstvena industrija za raziskave v zvezi s cepivom proti covidu-19 in zdravljenjem. Toda opozarjamo Komisijo, da so najbolj kritične razmere zdaj v prvih vrstah. Zato smo Evropski komisiji popolnoma na razpolago, da zagotovimo, da bodo ukrepi EU odražali stališča delavcev iz prvih vrst in tako dosegli svoj namen. *Stiki: Bronagh Blackwood,* *b.blackwood@qub.ac.uk**; Door Lauwaert,* *Door.Lauwaert@uzbrussel.be**; in Paul De Raeve,* *efn@efn.be* **\*\*\*KONEC\*\*\****Veseli smo, da lahko računamo na vas kot enega od stikov EFN. Vaše podatke uporabljamo v skaldu z novo GDPR. Če pa ne želite prejemati informacij od EFN, vas prosimo, da samo odgovorite na to sporočilo, tako da v zadevi napišete ‘Unsubscribe’ .*  |
| EFN Footer |
| EFN Footer | EFN Website | EFN Footer | EU Health Portal |  |
|  |

 |